gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl nl gl gl gl de gl gl gl gl sv en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Queixa por "desbalde" de fondos na posta en valor do patrimonio de Cuntis, Moraña e Caldas
Venres, sexta feira, 30 de setembro de 2022
A veciñanza cualifica de "decepcionante" a actuación da Asociación de Desenvolvemento Ulla-Umia e pide que se corrixan "con urxencia" os danos causados.
Tags: Caldas Cuntis Moraña petroglifos
"Decepción" e "desprestixio" arredor do que podería ser unha boa carta de presentación do patrimonio histórico-cultural da bisbarra. Así o critica para Vieiros o voceiro local en Caldas do BNG, Constantino Carou, ao respecto dos "impactos negativos" producidos polo que cualifica de "fracaso" da anunciada posta en valor de diversos elementos do patrimonio cultural e arqueolóxico da zona.
O petroglifo de Laxe dos Bolos, en Caldas, "un dos máis grandes e rico do país", é o primeiro exemplo que expoñen, laiándose de que a intervención da Asociación de Desenvolvemento Rural (ADR) Ulla-Umia só serviu para a limpeza de biomasa no contorno. Ao fío, advirten de que a apertura dun camiño de terra e area sobre a ladeira provocou unha escorrentía que causou danos á beira do petroglifo. "Non se entende como o deseñador e executor do proxecto descoñecen escorrentías da auga sobre as ladeiras dos montes, menos mal que de momento non se lles ocurriu facer a plantación de carballos arredor dun petróglifo situado a 400 metros de altitude como recollían no proxecto", apuntan desde o Bloque caldelao.
As queixas esténdense tamén ao contorno do petroglifo da laxe da serpe, en Valga, e ao conxunto dos petroglifos de Cequeril, onde na rede de camiños tamén se ven arrastres da auga. Máis aínda, nos petroglifos de Chan de Deus, en Cuntis, denuncian que a zona na que se atopan as laxes con gravados quedou descoidada "con pegadas deixadas pola maquinaria sobres as pedras do contorno e quedou a terra removida sen rematar e con plásticos aterrados". Tamén hai queixa pola sinalización destes elementos, nalgúns casos, láianse, "realmente ilexíbel".
Veciños e entidades culturais xa denunciaran hai meses as deficiencias na autorización, supervisión e deseño das actuacións da ADR Ulla-Umia. Ao fío, agora o BNG local trasladoulle á Xunta a situación, demandando da Consellaría de Cultura e da Axencia Galega de Desenvolvemento Rural (Agader), organismo dependente da Consellaría de Medio Rural con competencia nos fondos da UE que financian parte do proxecto, que interveñan de oficio e "con urxencia", para a corrección das eivas no proxecto e dos impactos xa producidos.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto